Jakutian ikiroudan valtakunta

**”Ikiroudan valtakunta”** (Jakutsk, Jakutia) on vuonna 2005 avautunut turistinähtävyys vuoren sisällä sijaitsevasta sulamattomasta jäätiköstä, ikiroudasta. Kohteessa on myös jääveistoksista koostuva näyttely, sekä jäästä valmistettuja huvilaitteita, kuten liukumäkiä. Kokonaisuus sijaitsee Jakutskissa, 5 kilomerin kohdalla Viljuiskin tietä (Вилюйский тракт) ja se on auki ympäri vuoden. 

Jäätikön lämpötila ei laske alle −10 °C:n eikä nouse yli −4 °C:n .

Turistikohteena ”Ikiroudan valtakunta” on sekä ulkomaalaisten ja muualta Venäjältä tulleiden turistien suosituin kohde Jakutian alueella. Se on ainutlaatuinen kokonaisuus, vuoren sisällä sijaitseva jäätikkö. Siellä on lisäksi jakutialaisten mestareiden luomia jääveistoksia, jotka ovat näkemisen arvoisia. Joidenkin näiden veistosten tekeminen on kestänyt jopa useita kuukausia.

Kohteessa on esimerkiksi Jakutian Kylmyyden valtiaalle omistettu valtaistuinsali, Jakutian parhaiden kädentaitajien valmistamia jääveistoksia, seremoniasali ja jääbaari. Lisäksi  paleontologian pienmuseossa voi tutustua mammuttien ja muiden jääkauden eläinten jäänteisiin.

Ikiroudan valtakunnassa on myös Pakkasukon postilaatikko, josta Veliki Ustjugista (Великий Устюг) kotoisin oleva Pakkasukko hakee kirjeet henkilökohtaisesti joka vuosi 1. joulukuuta. Pakkasukko saapuu Jakutskiin joka vuoden joulukuun ensimmäisenä päivänä, jolloin hän ottaa vastaan Kylmyyden valtiaalta talven symbolin ja matkustaa hänen kanssaan ympäri jouluista Venäjää, minkä jälkeen hän palaa Ikiroudan valtakuntaan.

## Geologia
Ikiroudan valtakunta sijaitsee Jakutskin esikaupungissa Tšotšur-Muranin harjanteen juurella tiloissa, jotka louhittiin 1980-luvulla kylmävarastoksi pakastetuille elintarvikkeille. Kylmävarasto louhittiin GPK-tyyppisellä louhintalaitteella.

Tilat koostuvat kahdesta tunnelista, jotka on yhdistetty yhdystunnelilla, sekä 25 kammiosta, joissa jääveistokset ovat esillä. Tunneli nro.1 on 102 metriä pitkä, tunneli nro.2 on124 metriä pitkä ja yhdystunnelin pituus on 21 metriä. Louhosten leikkaukset eivät ole samankokoisia, mutta keskimäärin tunnelit ovat 9,3 m² ja kammiot 10 m². Louhosta ei ole tuettu, lukuun ottamatta tunnelien suuaukkoja. 

Talvikaudella tiloihin johdetaan kylmää ilmaa puhaltimella, jonka takia tilan pinnat peittyvät 50 mm paksulla jääkerroksella, kun niihin lisäksi sumutetaan vettä. Tällä varmistetaan tilojen pysyminen kylmänä, riittävä ilmankosteus, sekä suoja maaperän eroosiolta.

Tilat koostuvat monikerroksisista jääkerroksista, joihin on sekoittunut hienojakoista hiekkaa. Niiden paksuus vaihtelee kahdesta metristä 15 metriin, sekä samantyyppisistä hiesuista, niin keskikovasta kuin raskaastakin savimaasta, joiden kerrokset vaihtelevat 10 senttimetristä 1–2 metriin.

Tilojen luonnollinen lämpötila on -2,5 ja -3 asteen välillä, ilmankosteus 15,1–20 %, tilavuuspaino 1,83–2,12 kg/ cm³, ja huokoisuuskerroin 0,45–0,87.

Jäätyneiden kerrosten ominaisuudet ovat: yksisuuntaisen puristuksen murtolujuus: 8,0–25,0 kg/ см², vedon murtolujuus: 1,5–4,5 kg/ см², ja ekvivalentti koheesio: 3,5.12,5 kg/ см².

Jäätyneen maa-aineksen termodynaamiset ominaisuudet ovat seuraavanlaisia: Tilavuuslämpökapasiteetti 460–482 kcal/m³, lämmönjohtavuuskerroin 1,26–2,69 kcal/m/h ja lämpötilan johtavuuskerroin 27,2–53,2×10⁻⁴ m²/h.

Sulamisen aikana jäätyneet hienorakeiset maalajit menettävät lujuutensa ja niille on ominaista seuraavat lämpöhäviönopeudet: runsashiekkaisella savella 0,015–0,026 m/h ja hiekkalajikkeilla 0,018–0,0063 m/h.

Kaikkien tunnelien ovien yhteydessä on kangasverho, jolla rajoitetaan lämpimän ilman kulkua turistiryhmien vierailujen aikana.

Kylmävarastojen kattoja päätettiin olla vahvistamatta uusin jääkerroksin vuoden 2014 jälkeen. Tukien puuttuessa seurauksena kallioperä rapautui joidenkin kylmävarastojen katoissa vuosina 2014–2017. Näinä vuosina tapahtui kolme katon sortumaa merkittävimmän niistä oltua painoltaan noin 200 kg, se tapahtui tunnelin 1 ja kammion 4 liitosalueella. Tällä hetkellä sortuma-alueella on havaittavissa laajoja halkeamia.

## Historia
Keskus avattiin Tšotšur-Muranin vuoren louhokseen, joka sijaitsee valtavalla jäätiköllä.

Neuvostoajoista lähtien vuoren sisällä on ollut elintarvikevarastoja, joissa elintarvikkeita on säilytetty pakastettuina kaikkina vuodenaikoina siksi, että ilman lämpötila pysyy jäätikön sisäpuolella 5–10 pakkasasteessa jopa kesähelteillä.

Keskuksen avajaisseremoniassa niin kutsutussa valtaistuinsalissa vieraita tervehti Kylmyyden valtias (Jakutian pakkasukko).

Keskus on Kylmyyden Valtiaan virallinen asuinpaikka Kylmännavalla Tomtorin kylässä sijaitsevan virka-asunnon lisäksi.

Keskuksen kylmävarastoissa tapahtuneet kattokivien sortumat ovat tehneet tarpeelliseksi kehittää ennaltaehkäiseviä toimenpiteitä onnettomuustilanteiden estämiseksi.

## Salit
Keskuksessa on seremoniasali jakuuttien kansallisriittejä, kuten esimerkiksi siunaamistoimituksia ja puhdistusmenoja varten. Tämä sali on koristeltu joutsenveistoksin, jotka symboloivat puhtautta ja uskollisuutta avioliitossa sekä jakutialaisessa mytologiassa että eurooppalaisessakin kulttuurissa.

Yhdessä keskuksen salissa turistit voivat ottaa valokuvia jäälohkareesta veistetyn Pohjoisen Herran vierellä. Yksi lukuisista legendoista kuuluu, että Pohjoisen Herra kykenee luomaan roudasta olentoja, joihin puhaltaa myös elämän hengen.

Keskuksessa on paleontologian pienmuseo, jossa on näyttely mammuttien ja muiden jääkauden eläinten jäänteistä.

Keskuksessa on saleja, joista löytyy Ice Age ja Game of Thrones -elokuvahahmojen veistoksia.

Yksi keskuksen nähtävyyksistä on jäämäki. Jokainen, joka laskee siitä alas, saa lumihiutaleen, jota vastaan myönnetään todistus vierailusta Ikiroudan valtakunnassa

Keskuksessa on myös jääbaari, jonka ruokalistaan kuuluu S*troganinaa* (jäädytettyä kalaa) ja M*arakattia* (rahkan, smetanan ja marjojen pakastettua sekoitusta).

Vuonna 2018 keskukseen avattiin myös curling-rata.
Tiedosto:Museum_-_Permafrost_Kingdom_(Yakutsk)_01.jpg|linkki=Файл:Museum_-_Permafrost_Kingdom_(Yakutsk)_01.jpg|alt=Главный вход| Pääsisäänkäynti
Tiedosto:Museum_-_Permafrost_Kingdom_(Yakutsk)_07.jpg|linkki=Файл:Museum_-_Permafrost_Kingdom_(Yakutsk)_07.jpg|alt=Экскурсовод| Opas
Tiedosto:Museum_-_Permafrost_Kingdom_(Yakutsk)_06.jpg|linkki=Файл:Museum_-_Permafrost_Kingdom_(Yakutsk)_06.jpg|alt=Экспозиция| Näyttely
Tiedosto:Museum_-_Permafrost_Kingdom_(Yakutsk)_04.jpg|linkki=Файл:Museum_-_Permafrost_Kingdom_(Yakutsk)_04.jpg|alt=Экспозиция| Näyttely
Tiedosto:Museum_-_Permafrost_Kingdom_(Yakutsk)_11.jpg|linkki=Файл:Museum_-_Permafrost_Kingdom_(Yakutsk)_11.jpg|alt=Санная-бобслейная трасса| Kelkkarata
Tiedosto:Museum_-_Permafrost_Kingdom_(Yakutsk)_02.jpg|linkki=Файл:Museum_-_Permafrost_Kingdom_(Yakutsk)_02.jpg|alt=Экспозиция| Näyttely
Tiedosto:Museum_-_Permafrost_Kingdom_(Yakutsk)_09.jpg|linkki=Файл:Museum_-_Permafrost_Kingdom_(Yakutsk)_09.jpg|alt=Экспозиция| Näyttely
Tiedosto:Museum_-_Permafrost_Kingdom_(Yakutsk)_10.jpg|linkki=Файл:Museum_-_Permafrost_Kingdom_(Yakutsk)_10.jpg|alt=Экспозиция| Näyttely


## Lähteet